უნივერსიტეტის ღონისძიებების პორტალი

„კრეატიული აზროვნება“ - ტრენინგი გლობალური მეწარმეობის კვირეულის ფარგლებში
2016-11-14 15:00 (Asia/Dubai)
14 ნოემბერს 15:00 საათზე, ილიას სახელმწიფო უნივერსიტეტის G106 აუდიტორიაში, გლობალური მეწარმეობის კვირეულის ფარგლებში, ჩატარდება ტრეინინგი თემაზე: „კრეატიული აზროვნება“.
ტრენინგს გაუძღვება მეწარმე, UX და პროდუქტის დიზაინერი, თემო ბარათაშვილი, რომელიც, ამავე დროს, მუსიკოსიცაა. ის ხშირად ატარებს ტრენინგებს კრეატივის განვითარებაზე, ინოვაციებზე და დიზაინზე. ამჟამად ინტერნეტმაღაზია HOOD.GE-ს დირექტორია და მუშაობს რამდენიმე სტარტაპის განვითარებაზე.
დრო: 14 ნოემბერი, 15:00 საათი
ადგილმდებარეობა: G 106 აუდიტორია (გ. წერეთლის ქ. #1), ილიას სახელმწიფო უნივერსიტეტი
დასწრება თავისუფალია.
სწრაფი ბმულები

გლობალური მეწარმეობის კვირეული
კრეათონი „სამაგიდო თამაშიდან ბიზნესამდე”
მეიქათონი „შენი სტარტაპ იდეა რეალობაში“

ილიას სახელმწიფო უნივერსიტეტსა და Forbes-ს შორის ურთიერთთანამშრომლობის მემორანდუმი გაფორმდება
2016-11-14 17:00
14 ნოემბერს, 17:00 საათზე, გლობალური მეწარმეობის კვირეულის ფარგლებში, ილიას სახელმწიფო უნივერსიტეტსა და კომპანია Forbes Media Partners-ს შორის ურთიერთთანამშრომლობის მემორანდუმი გაფორმდება.
მემორანდუმი ითვალისწინებს:

ილიას სახელმწიფო უნივერსიტეტში „ფორბსის“ სტუდენტური კლუბის ჩამოყალიბებას;
ერთობლივი საჯარო ლექციების, ტრენინგებისა და კონფერენციების ჩატარებას; აღნიშნული აქტივობების გაშუქებას ორგანიზაციის ხელთ არსებული ან/და მასთან დაკავშირებული ყველა მედიასაშუალებით;
უნივერსიტეტის სტუდენტებისთვის სტაჟირებისა და დასაქმების შესაძლებლობას;
ილიას სახელმწიფო უნივერსიტეტის მკვლევრებისა და პროფესორების ინტენსიურ თანამშრომლობას (ბლოგების მომზადება ეკონომიკურ და ბიზნესსიახლეებზე; ექსპერტების მონაწილეობა გადაცემებში „საქმიანი დილა“ და „ბიზნესკონტრაქტი“).

დრო: 14 ნოემბერი, 17:00 საათი
ადგილმდებარეობა: E 405 აუდიტორია (ფორბსის აუდიტორია), ქაქუცა ჩოლოყაშვილის 3/5; ილიას სახელმწიფო უნივერსიტეტი
დასწრება თავისუფალია.
სწრაფი ბმულები

მეიქათონი „შენი სტარტაპიდეა რეალობაში“
კრეათონი „სამაგიდო თამაშიდან ბიზნესამდე“
„კრეატიული აზროვნება“ – თემო ბარათაშვილის ტრენინგი გლობალური მეწარმეობის კვირეულის ფარგლებში
ილიას სახელმწიფო უნივერსიტეტსა და FORBES-ს შორის ურთიერთთანამშრომლობის მემორანდუმი გაფორმდება
იდეიდან ბაზრამდე – დაივა პაკალნეს ვორკშოპი გლობალური მეწარმეობის კვირეულის ფარგლებში
„ქალი მეწარმეები: როგორ გავხდეთ ლიდერი?“- დაივა პაკალნეს საჯარო ლექცია გლობალური მეწარმეობის კვირეულის ფარგლებში
THE LESSONS FROM SILICON VALLEY – დავით ჩეჩელაშვილის ტრენინგი გლობალური მეწარმეობის კვირეულის ფარგლებში
„როგორ ააწყო გლობალური ბიზნესი დისნეის ლიცენზირებული სათამაშოებით?“ – ანოესკა ტიმერმენსის საჯარო ლექცია გლობალური მეწარმეობის კვირეულის ფარგლებში

http://gew.iliauni.edu.ge/

ილიაუნის „ფორბსის“ კლუბის შეხვედრების სერია: Adjara Group Hospitality-ს გენერალური დირექტორის, ვალერი ჩეხერიას, საჯარო ლექცია
2016-11-14 17:00
14 ნოემბერს, 17:00 საათზე, ილიას სახელმწიფო უნივერსიტეტის E405 აუდიტორიაში, გლობალური მეწარმეობის კვირეულის ფარგლებში, ილიას სახელმწიფო უნივერსიტეტისა და ForbesGeorgia-ს ურთიერთთანამშრომლობით, ჩატარდება Adjara Group Hospitality-ს გენერალური დირექტორის, ვალერი ჩეხერიას, საჯარო ლექცია.
ლექციის თემაა: ბიზნესიდეიდან რეალურ ბიზნესამდე.
მომხსენებლის შესახებ
Adjara Group Hospitality-ს გენერალური დირექტორი, ვალერი ჩეხერია, უკვე ხუთი წელია, კომპანიას მართავს, თუმცა პროფესიით იურისტი სხვადასხვა დროს მუშაობდა როგორც არასამთავრობო, ისე სამთავრობოს (ფინანსთა და ეკონომიკის სამინისტროები) სტრუქტურებში. შემდეგ სასწავლებლად აშშ-ში გაემგზავრა და, ამერიკულ უნივერსიტეტში მიღებული განათლებით დაბრუნებულმა, პირველი შეთავაზება სწორედ იმ ბიზნესმენისგან მიიღო, ვის ბიზნესსაც დღეს მართავს. თემურ უგულავასა და ვალერი ჩეხერიას პირველი თანამშრომლობა Holiday Inn-ის პროექტზე მუშაობისას შედგა. მის შესახებ ვრცლად იხილეთ ბმულზე.
დრო: 14 ნოემბერი, 17:00 საათი
ადგილმდებარეობა: E 405 („ფორბსის“) აუდიტორია (ქაქუცა ჩოლოყაშვილის გამზ. #3/5), ილიას სახელმწიფო უნივერსიტეტი
დასწრება თავისუფალია.
სწრაფი ბმულები

მეიქათონი „შენი სტარტაპიდეა რეალობაში“
კრეათონი „სამაგიდო თამაშიდან ბიზნესამდე“
„კრეატიული აზროვნება“ – თემო ბარათაშვილის ტრენინგი გლობალური მეწარმეობის კვირეულის ფარგლებში
ილიას სახელმწიფო უნივერსიტეტსა და FORBES-ს შორის ურთიერთთანამშრომლობის მემორანდუმი გაფორმდება
იდეიდან ბაზრამდე – დაივა პაკალნეს ვორკშოპი გლობალური მეწარმეობის კვირეულის ფარგლებში
„ქალი მეწარმეები: როგორ გავხდეთ ლიდერი?“- დაივა პაკალნეს საჯარო ლექცია გლობალური მეწარმეობის კვირეულის ფარგლებში
THE LESSONS FROM SILICON VALLEY – დავით ჩეჩელაშვილის ტრენინგი გლობალური მეწარმეობის კვირეულის ფარგლებში
„როგორ ააწყო გლობალური ბიზნესი დისნეის ლიცენზირებული სათამაშოებით?“ – ანოესკა ტიმერმენსის საჯარო ლექცია გლობალური მეწარმეობის კვირეულის ფარგლებში

http://gew.iliauni.edu.ge/

2016 წელი

ქალ მეწარმეთა პროფესიული განვითარების პროგრამები დანიის სკოლებში - ანეტ ვალგრან იფსენის საჯარო ლექცია გლობალური მეწარმეობის კვირეულის ფარგლებში
2016-11-15 16:00
15 ნოემბერს, 16:00 საათზე, ილიას სახელმწიფო უნივერსიტეტის G106 აუდიტორიაში, გლობალური მეწარმეობის კვირეულის ფარგლებში, პედაგოგიკის დანიელი ლექტორი, ანეტ ვალგრან იფსენი წაიკითხავს საჯარო ლექციას: ქალ მეწარმეთა პროფესიული განვითარების პროგრამები დანიის სკოლებში.
ლექციაზე განხილული იქნება მეწარმეობის და ინოვაციების ფასილიტაცია და მეწარმეობის სწავლება მდედრობითი სქესის მოსწავლეებისთვის საჯარო სკოლებში.
გლობალური განვითარება ცვალებად საზოგადოებებში და ამ საზოგადოებებს შორის თანამშრომლობა მოითხოვს ახალ კომპეტენციებს. მომავალ თაობებს უნდა შეეძლოს ახალი კავშირების დამყარება ბიზნესს, ყოველდღიურ ცხოვრებასა და კულტურებს შორის. ამაში მთავარ როლს სკოლა თამაშობს. დღევანდელი მოსწავლეები სწორედ ის ძალაა, რომელმაც უნდა შექმნან ახალი საზოგადოებები, შესაბამისად, ისინი უნდა იყვნენ განათლებულები და ჰქონდეთ საჭირო კვალიფიკაცია.
მომხსენებელი ყურადღებას შეაჩერებს შემდეგ საკითხებზე: როგორ დავსვათ საჭირო კითხვები? რა ნიშნები ახასიათებს კარგ დიალოგსა და თანამშრომლობას? რა ზომებს უნდა მივმართოთ ჩვენს იდეათა განსახორციელებლად.
მომხსენებლის შესახებ
ანეტ ვალგრან იფსენი ფლობს კოპენჰაგენის (დანია) უნივერსიტეტის უფროსი ლექტორის სტატუსს ხარისხებით პედაგოგიკასა და ზოგად დიდაქტიკაში; ამასთან, არის პიროვნული განვითარების სერტიფიცირებული ტრენერი და განათლების ფილოსოფიის ლექტორი; ატარებს ლექციებს „ერასმუსის“ სკანდინავიური ენების მოდულის სტუდენტებისთვის; ასწავლის ლტოლვილებსა და იმიგრანტებს პედაგოგიკას და აცნობს მათ დანიის საგანმანათლებლო სისტემას.
დრო: 15 ნოემბერი, 16:00 საათი
ადგილმდებარეობა: G106 აუდიტორია (გ. წერეთლის ქ. #1), ილიას სახელმწიფო უნივერსიტეტი
დასწრება თავისუფალია.
სწრაფი ბმულები

მეიქათონი „შენი სტარტაპიდეა რეალობაში“
კრეათონი „სამაგიდო თამაშიდან ბიზნესამდე“
„კრეატიული აზროვნება“ – თემო ბარათაშვილის ტრენინგი გლობალური მეწარმეობის კვირეულის ფარგლებში
ილიას სახელმწიფო უნივერსიტეტსა და FORBES-ს შორის ურთიერთთანამშრომლობის მემორანდუმი გაფორმდება
იდეიდან ბაზრამდე – დაივა პაკალნეს ვორკშოპი გლობალური მეწარმეობის კვირეულის ფარგლებში
„ქალი მეწარმეები: როგორ გავხდეთ ლიდერი?“- დაივა პაკალნეს საჯარო ლექცია გლობალური მეწარმეობის კვირეულის ფარგლებში
THE LESSONS FROM SILICON VALLEY – დავით ჩეჩელაშვილის ტრენინგი გლობალური მეწარმეობის კვირეულის ფარგლებში
„როგორ ააწყო გლობალური ბიზნესი დისნეის ლიცენზირებული სათამაშოებით?“ – ანოესკა ტიმერმენსის საჯარო ლექცია გლობალური მეწარმეობის კვირეულის ფარგლებში

http://gew.iliauni.edu.ge/

იდეიდან ბაზრამდე - დაივა პაკალნეს ვორკშოპი გლობალური მეწარმეობის კვირეულის ფარგლებში
2016-11-15 19:00
15 ნოემბერს, 19:00 საათზე, ილიას სახელმწიფო უნივერსიტეტის G 106 აუდიტორიაში, გლობალური მეწარმეობის კვირეულის ფარგლებში, ვორკშოპს ჩაატარებს ვილნიუსის გამოყენებითი მეცნიერებების უნივერსიტეტის ლექტორი, დაივა პაკალნე.
ვორკშოპის თემა: იდეიდან ბაზრამდე – იდეის გენერირება, მისი სკრინინგის მეთოდები და ხერხები
ვორკშოპზე განხილული იქნება იდეის გენერირების ყველაზე პოპულარული მეთოდები და, ასევე, იდეების შემოწმების ხერხები, რაც აადვილებს საუკეთესო ბიზნესიდეის შერჩევის პროცესს. ვორკშოპის მონაწილეები დაიყოფიან ჯგუფებად და იმუშავებენ იდეის გენერირებისა და მათგან საუკეთესოს შერჩევის გზებზე.
სამუშაო ენა: ინგლისური
დრო: 15 ნოემბერი, 19:00 საათი
ადგილმდებარეობა: G 106 აუდიტორია (გ. წერეთლის ქ. #1), ილიას სახელმწიფო უნივერსიტეტი
დასწრება თავისუფალია.
სწრაფი ბმულები

გლობალური მეწარმეობის კვირეული
მეიქათონი „შენი სტარტაპიდეა რეალობაში“
კრეათონი „სამაგიდო თამაშიდან ბიზნესამდე“
„კრეატიული აზროვნება“ – ტრენინგი გლობალური მეწარმეობის კვირეულის ფარგლებში
THE LESSONS FROM SILICON VALLEY – ტრენინგი გლობალური მეწარმეობის კვირეულის ფარგლებში

http://gew.iliauni.edu.ge/

სოციალური საწარმოების პროდუქციის გამოფენა-გაყიდვა და საჯარო ლექციები გლობალური მეწარმეობის კვირეულის ფარგლებში
2016-11-16 12:00
16 ნოემბერს, 12:00-დან 18:00 საათამდე, ილიას სახელმწიფო უნივერსიტეტის E207 აუდიტორიაში, გლობალური მეწარმეობის კვირეულის ფარგლებში, საქართველოს სტრატეგიული კვლევებისა და განვითარების ცენტრის მხარდაჭერით, გაიმართება სოციალური საწარმოების პროდუქციის გამოფენა-გაყიდვა.
ღონისძიებაში მონაწილეობას მიიღებენ შედეგი საწარმოები:

„სობისური“/Sobissuri
„ერთად“/ზესხო – სვანური მარილი
ტრადიციული მოდის სახლი
„იკორთა“ /Ikorta
„ბაბალე“/Babale
„კოდალა“/Kodala
Apnsc Dayhome

ღონისძიების ფარგლებში ჩატარდება საჯარო ლექციები სოციალური მეწარმეობის შესახებ.
დრო: 13:00 საათი
თემა: „სოციალური მეწარმეობა – საინტერესო შესაძლებლობები სტუდენტებისთვის“
მომხსენებელი: სალომე ხუციშვილი – სოციალური მეწარმეობის პროექტების მენეჯერი
დრო: 15:00 საათი
თემა: „შეზღუდული შესაძლებლობის მქონე პირთა დამოუკიდებელი ცხოვრების ხელშეწყობა“
მომხსენებელი: ლია ტაბატაძე – სოციალური საწარმო ბაბალეს დირექტორი
ღონისძიების დრო: 16 ნოემბერი, 12:00-18:00 საათი
ადგილმდებარეობა: E207 აუდიტორია (ჩოლოყაშვილის გამზ. #3/5), ილიას სახელმწიფო უნივერსიტეტი
დასწრება თავისუფალია.

სწრაფი ბმულები

მეიქათონი „შენი სტარტაპიდეა რეალობაში“
კრეათონი „სამაგიდო თამაშიდან ბიზნესამდე“
„კრეატიული აზროვნება“ – თემო ბარათაშვილის ტრენინგი გლობალური მეწარმეობის კვირეულის ფარგლებში
ილიას სახელმწიფო უნივერსიტეტსა და FORBES-ს შორის ურთიერთთანამშრომლობის მემორანდუმი გაფორმდება
იდეიდან ბაზრამდე – დაივა პაკალნეს ვორკშოპი გლობალური მეწარმეობის კვირეულის ფარგლებში
„ქალი მეწარმეები: როგორ გავხდეთ ლიდერი?“- დაივა პაკალნეს საჯარო ლექცია გლობალური მეწარმეობის კვირეულის ფარგლებში
THE LESSONS FROM SILICON VALLEY – დავით ჩეჩელაშვილის ტრენინგი გლობალური მეწარმეობის კვირეულის ფარგლებში
„როგორ ააწყო გლობალური ბიზნესი დისნეის ლიცენზირებული სათამაშოებით?“ – ანოესკა ტიმერმენსის საჯარო ლექცია გლობალური მეწარმეობის კვირეულის ფარგლებში

http://gew.iliauni.edu.ge/

„ლიგამუსის“ ფასდაკლება თბილისის წიგნის დღეებზე
2016-11-16 15:28
17-20 ნოემბერს,11:00-დან19:00 საათამდე, საგამოფენო კომპლექსის – „ექსპოჯორჯიას“– მე–11პავილიონში გაიმართება თბილისის წიგნის დღეები2016″, რომლის ფარგლებშიც ილიას სახელმწიფო უნივერსიტეტის წიგნის სახლი „ლიგამუსი“ ილიაუნის გამოცემებს 30%-იანი ფასდაკლებით შემოგთავაზებთ.

დრო:17-20ნოემბერი,11:00–19:00 საათი
ადგილმდებარეობა: „ექსპო–ჯორჯიას“ მე–11 პავილიონი (წერეთლისგამზ.118)

StartUp-მარკეტინგი - ირაკლი ბესელიძის საჯარო ლექცია გლობალური მეწარმეობის კვირეულის ფარგლებში
2016-11-16 16:00
16 ნოემბერს, 16:00 საათზე, ილიას სახელმწიფო უნივერსიტეტის G106 აუდიტორიაში, გლობალური მეწარმეობის კვირეულის ფარგლებში, საჯარო ლექციას წაიკითხავს მეწარმე და მარკეტერი, ირაკლი ბესელიძე.
ლექციის თემა: StartUp-მარკეტინგი
მომხსენებლის შესახებ
ირაკლი ბესელიძის მარკეტინგული კარიერა დაიწყო 1997 წელს სარეკლამო სააგენტოში Premier SV. მოგვიანებით, ის შეუერთდა მსოფლიოში წამყვან მედიაკომპანიას Carat და გახდა ამ კომპანიის მედიაგაყიდვების დირექტორი. 2002 წელს დააარსა სარეკლამო სააგენტო AdBureau, 2006 წელს კი შეისყიდა კომპანია Premier SV.
2014 წელს ირაკლი ბესელიძე სინგაპურში გადავიდა, სადაც დააარსა მარკეტინგული კომუნიკაციების საკონსულტაციო კომპანია PTE LTD, 2015 წლიდან კი დაბრუნდა საქართველოში და შეუდგა საგანმანათლებლო საქმიანობას. 19-წლიანი კარიერის განმავლობაში ირაკლი ბესელიძემ 1000-ზე მეტი წარმატებული მარკეტინგული კამპანია განხორციელდა, რომელთა საერთო ბიუჯეტი $273 500 000 იყო.
დრო: 16 ნოემბერი, 16:00 საათი
ადგილმდებარეობა: G106 აუდიტორია (გ. წერეთლის ქ. #1), ილიას სახელმწიფო უნივერსიტეტი
დასწრება თავისუფალია.
სწრაფი ბმულები

მეიქათონი „შენი სტარტაპიდეა რეალობაში“
კრეათონი „სამაგიდო თამაშიდან ბიზნესამდე“
„კრეატიული აზროვნება“ – თემო ბარათაშვილის ტრენინგი გლობალური მეწარმეობის კვირეულის ფარგლებში
ილიას სახელმწიფო უნივერსიტეტსა და FORBES-ს შორის ურთიერთთანამშრომლობის მემორანდუმი გაფორმდება
იდეიდან ბაზრამდე – დაივა პაკალნეს ვორკშოპი გლობალური მეწარმეობის კვირეულის ფარგლებში
„ქალი მეწარმეები: როგორ გავხდეთ ლიდერი?“- დაივა პაკალნეს საჯარო ლექცია გლობალური მეწარმეობის კვირეულის ფარგლებში
THE LESSONS FROM SILICON VALLEY – დავით ჩეჩელაშვილის ტრენინგი გლობალური მეწარმეობის კვირეულის ფარგლებში
„როგორ ააწყო გლობალური ბიზნესი დისნეის ლიცენზირებული სათამაშოებით?“ – ანოესკა ტიმერმენსის საჯარო ლექცია გლობალური მეწარმეობის კვირეულის ფარგლებში
ქართული კომპიუტერული და მობილური თამაშების გამოფენა

http://gew.iliauni.edu.ge/

ქცევის ანალიტიკოსის, ჰეზერ უაითის, ტრენინგები აუტიზმის მქონე ბავშვებთან მომუშავე ქცევითი თერაპევტებისთვის
2016-11-16 16:16
მიკროსაფინანსო ორგანიზაცია „კრედო“, სოციალური პასუხისმგებლობის ფარგლებში, ილიას სახელმწიფო უნივერსიტეტის ბავშვის განვითარების ინსტიტუტთან ერთად, მორიგ პროექტს ახორციელებს.
21-26 ნოემბერს, „კრედოს“ ფინანსური მხარდაჭერით, ინსტიტუტს სტუმრობს ჯეიმს მედისონის უნივერსიტეტის ფსიქოლოგიურ მეცნიერებათა მაგისტრი, ამერიკის ქცევის ანალიტიკოსთა საბჭოს მიერ სერტიფიცირებული, ლიცენზირებული ქცევის ანალიტიკოსი, ჰეზერ უაითი.
21-22 ნოემბერს, 14:00-დან 19:00 საათამდე, ილიას სახელმწიფო უნივერსიტეტის C 124 აუდიტორიაში ჰეზერ უაითი ჩაატარებს ტრენინგს აუტიზმის მქონე ბავშვებთან მომუშავე ქცევითი თერაპევტებისთვის.
ტრენინგის თემებია:

ქცევითი მიზნების არჩევა და შესაბამისი ჩარევის სტრტეგიების განხორციელება;
ქცევის ფუნქციური შეფასება და პრობლემური ქცევის შემცირების სტრატეგიები.

ტრენინგზე რეგისტრაციისთვის გთხოვთ შეავსოთ სარეგისტრაციო ფორმა.
დრო: 21-22 ნოემბერი, 14:00-19:00 საათი
ადგილმდებარეობა: C 124 აუდიტორია (ჭავჭავაძის გამზ. #32), ილიას სახელმწიფო უნივერსიტეტის ბავშვის განვითარების ინსტიტუტი

ილიაუნის „ფორბსის“ კლუბში: ფერმერთა ასოციაციის თავმჯდომარის, ნინო ზამბახიძის, საჯარო ლექცია
2016-11-16 18:00
16 ნოემბერს, 18:00 საათზე, ილიას სახელმწიფო უნივერსიტეტის E405 (ფორბსის) აუდიტორიაში, გლობალური მეწარმეობის კვირეულის ფარგლებში, ილიას სახელმწიფო უნივერსიტეტისა და ForbesGeorgia-ს ურთიერთთანამშრომლობის ფარგლებში, ფერმერთა ასოციაციის თავმჯდომარე, ნინო ზამბახიძე, წაიკითხავს საჯარო ლექციას: “ანტრეპრენიორშიპიდან” “აგროპრენიორშიპამდე”.
მომხსენებლის შესახებ
ნინო ზამბახიძე საქართველოს ფერმერთა ასოციაციის თავმჯდომარეა 2012 წლიდან. ამასთან, ის არის საპარტნიორო ფონდის მრჩეველი სოფლის მეურენობის მიმართულებით და რეგიონული განვითარების ასოციაციის პროექტების დირექტორი (2010 წლიდან). ნინო ზამბახიძემ 2008 წელს დააფუძნა და მას მერე ხელმძღვანელობს კომპანიას „ჯორჯიან ბიზნეს ზონი“, 2005 წელს კი დააფუძნა და დღემდე ხელმძღვანელობს კომპანიას „ელ-ბი-ენ ლაინ“.
ნინო ზამბახიძის ბიოგრაფია ვრცლად იხილეთ თანდართულ დოკუმენტში.
დრო: 16 ნოემბერი, 18:00 საათი
ადგილმდებარეობა: E 405 („ფორბსის“) აუდიტორია (ქაქუცა ჩოლოყაშვილის გამზ. #3/5), ილიას სახელმწიფო უნივერსიტეტი
დასწრება თავისუფალია.
სწრაფი ბმულები

მეიქათონი „შენი სტარტაპიდეა რეალობაში“
კრეათონი „სამაგიდო თამაშიდან ბიზნესამდე“
„კრეატიული აზროვნება“ – თემო ბარათაშვილის ტრენინგი გლობალური მეწარმეობის კვირეულის ფარგლებში
ილიას სახელმწიფო უნივერსიტეტსა და FORBES-ს შორის ურთიერთთანამშრომლობის მემორანდუმი გაფორმდება
იდეიდან ბაზრამდე – დაივა პაკალნეს ვორკშოპი გლობალური მეწარმეობის კვირეულის ფარგლებში
„ქალი მეწარმეები: როგორ გავხდეთ ლიდერი?“- დაივა პაკალნეს საჯარო ლექცია გლობალური მეწარმეობის კვირეულის ფარგლებში
THE LESSONS FROM SILICON VALLEY – დავით ჩეჩელაშვილის ტრენინგი გლობალური მეწარმეობის კვირეულის ფარგლებში
„როგორ ააწყო გლობალური ბიზნესი დისნეის ლიცენზირებული სათამაშოებით?“ – ანოესკა ტიმერმენსის საჯარო ლექცია გლობალური მეწარმეობის კვირეულის ფარგლებში

http://gew.iliauni.edu.ge/

2016 წელი

„ქალი მეწარმეები: როგორ გავხდეთ ლიდერი?“- დაივა პაკალნეს საჯარო ლექცია გლობალური მეწარმეობის კვირეულის ფარგლებში
2016-11-16 18:30
16 ნოემბერს, 18:30 საათზე, ილიას სახელმწიფო უნივერსიტეტის G 106 აუდიტორიაში, გლობალური მეწარმეობის კვირეულის ფარგლებში, საჯარო ლექციას წაიკითხავს ვილნიუსის გამოყენებითი მეცნიერებების უნივერსიტეტის ლექტორი, დაივა პაკალნე.
ლექციის თემა: ქალი მეწარმეები: როგორ გავხდეთ ლიდერი?
მიუხედავად იმისა, რომ დღესდღეობით სულ უფრო მეტი ქალი ხდება მეწარმე, ხშირად მათ წინაშე ისეთი გამოწვევები ჩნდება, რომელთა დაძლევის ამოცანაც საპირისპირო სქესის მეწარმეების დღის წესრიგში არ დგას. ლექციაზე განხილული იქნება ქალი მეწარმეების წინაშე არსებული ძირითადი გამოწვევები და მათი დაძლევის გზები, რაც მათი ლიდერობის საწინდარია.
ლექციის ენა: ინგლისური
დრო: 16 ნოემბერი, 18:30 საათი
ადგილმდებარეობა: G 106 აუდიტორია (გ. წერეთლის ქ. #1), ილიას სახელმწიფო უნივერსიტეტი
დასწრება თავისუფალია.
სწრაფი ბმულები

გლობალური მეწარმეობის კვირეული
მეიქათონი „შენი სტარტაპიდეა რეალობაში“
კრეათონი „სამაგიდო თამაშიდან ბიზნესამდე“
„კრეატიული აზროვნება“ – ტრენინგი გლობალური მეწარმეობის კვირეულის ფარგლებში
THE LESSONS FROM SILICON VALLEY – ტრენინგი გლობალური მეწარმეობის კვირეულის ფარგლებში

http://gew.iliauni.edu.ge/

The Lessons From Silicon Valley - ტრენინგი გლობალური მეწარმეობის კვირეულის ფარგლებში
2016-11-17 18:00
17 ნოემბერს, 18:00 საათზე, ილიას სახელმწიფო უნივერსიტეტის G 106 აუდიტორიაში, გლობალური მეწარმეობის კვირეულის ფარგლებში, ჩატარდება ტრენინგი თემაზე: The Lessons From Silicon Valley.
ტრენინგს გაუძღვება ილიას სახელმწიფო უნივერსიტეტის მოწვეული ლექტორი, მეწარმე, კომპანიების – „NEUR Optics“ და „iZ3D“ – დამაარსებელი, დავით ჩეჩელაშვილი.
დავით ჩეჩელაშვილს 1999 წლიდან სტრატეგიული და ბიზნესის განვითარებაზე პასუხისმგებელი რამდენიმე პოზიცია უკავია უმაღლესი ტექნოლოგიების მწარმოებელ კომპანიებში; აქვს დიდი გამოცდილება შემდეგ დისციპლინებში: ინერციული ვიზუალიზაციის გადაწყვეტა, VR/AR, 3D სტერეოსისტემების მარკეტინგულ ინდუსტრიებში დანერგვა როგორც საცალო, ისე საგანმანათლებლო სფეროებში.
როგორც სტრატეგიული აღმასრულებელი, დავით ჩეჩელაშვილი განსაზღვრავს სტრატეგიულ მიმართულებებს კომპანიებში NEUR Optics, iZ3D და X6D (ცნობილია ასევე, როგორც DBA XPAND). მას აქვს გამოცდილება საცალო სავაჭრო წარმომადგენლობის, სადისტრიბუციო არხებისა და სტრატეგიული პარტნიორობის შექმნაში როგორც მცირე (X6D, Neurok, iZ3D) ისე მსხვილი კომპანიებისთვის (MicroAge, Deloitte & Touche, Renaissance Capital).
დავით ჩეჩელაშვილი, მოწვეული ლექტორის სტატუსით, 2014 წლიდან კითხულობს მეწარმეობის კურსს ილიას სახელმწიფო უნივერსიტეტში; ამასთან, ხელმძღვანელობს StartUp Grind-ს და დამწყები მეწარმეების საზოგადოებას.
დრო: 17 ნოემბერი, 18:00 საათი
ადგილმდებარეობა: G 106 აუდიტორია (გ. წერეთლის ქ. #1), ილიას სახელმწიფო უნივერსიტეტი
დასწრება თავისუფალია.
სწრაფი ბმულები

გლობალური მეწარმეობის კვირეული
კრეათონი „სამაგიდო თამაშიდან ბიზნესამდე”
მეიქათონი „შენი სტარტაპ იდეა რეალობაში“
„კრეატიული აზროვნება“ – ტრენინგი გლობალური მეწარმეობის კვირეულის ფარგლებში

ილიაუნის ლიტერატურულ კლუბში: რეჟისორი მიხეილ ჩარკვიანი ჰაინრიხ ბიოლის წიგნის შესახებ
2016-11-17 19:00
17 ნოემბერს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ილიაუნის ლიტერატურული კლუბი გიწვევთ შეხვედრაზე რეჟისორ მიხეილ ჩარკვიანთან. სტუმარი ჰაინრიხ ბიოლის ”კატარინა ბლუმის შელახული ღირსების“ შესახებ ისაუბრებს. მიხეილ ჩარკვიანმა ამ რომანის მიხედვით სულ ცოტა ხნის წინ დადგა სპექტაკლი მარჯანიშვილის თეატრის ახალ სცენაზე.
მიუხედავად იმისა, რომ დროსთან ერთად თვალთვალის საშუალებები იცვლება, ტექნიკური შესაძლებლობები იხვეწება და მედიუმებიც სულ უფრო მრავლდება, არ იცვლება მიზანი – მუდმივად თვალი ადევნო, რა ხდება სხვის თავს.
დრო: 17 ნოემბერი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

ჟურნალ „ეკონომისტის“ უფროსი რედაქტორის, ედვარდ ლუკასის, საჯარო ლექცია: რეალპოლიტიკა და ახალი ცივი ომი
2016-11-18 14:00
18 ნოემბერს, 14:00 საათზე, სასტუმრო „ქორთიარდ მარიოტში“, „კავკასიის შვეიცარიული აკადემიური ქსელისა“ და ილიას სახელმწიფო უნივერსიტეტის დასკვნითი კონფერენციის ფარგლებში, გავლენიანი ბრიტანული გამოცემის, „ეკონომისტის“, უფროსი რედაქტორი, ედვარდ ლუკასი, წაიკითხავს საჯარო ლექციას: „რეალპოლიტიკა და ახალი ცივი ომი“(Realpolitik and the New Cold War).
მომხსენებლის შესახებ
ედვარდ ლუკასი ჟურნალ „ეკონომისტის“ უფროსი რედაქტორია. მის კვლევით ინტერესებში შედის: ცენტრალური და აღმოსავლეთი ევროპის დაზვერვის, კიბერუსაფრთხოებისა დაენერგეტიკის საკითხები; ცივი ომის დასასრული; „რკინის ფარდის“ გაქრობა; საბჭოთა კავშირის დაშლა და ვლადიმერ პუტინის აღზევება. ედვარდ ლუკასი ორგანიზაციის – Center for EuropeanPolicy Analysis (CEPA) – ვიცე-პრეზიდენტიცაა. მის ცნობილ ნაშრომებს შორისაა: „The New Cold War“ (2008), „Deception“ (2011), „The Snowden Operation“ (2014).
ლექციის ენა: ინგლისური
დრო: 18 ნოემბერი, 14:00 საათი
ადგილმდებარეობა: სასტუმრო „ქორთიარდ მარიოტი“ (თავისუფლების მოედანი #4)
დასწრება თავისუფალია.

„როგორ ააწყო გლობალური ბიზნესი დისნეის ლიცენზირებული სათამაშოებით?“ - ანოესკა ტიმერმენსის საჯარო ლექცია გლობალური მეწარმეობის კვირეულის ფარგლებში
2016-11-18 17:00
18 ნოემბერს, 17:00 საათზე, ილიას სახელმწიფო უნივერსიტეტის G 106 აუდიტორიაში, გლობალური მეწარმეობის კვირეულის ფარგლებში, საჯარო ლექციას წაიკითხავს ამსტერდამის გამოყენებითი მეცნიერებების უნივერსიტეტის მეწარმეობისა და ინოვაციების ლექტორი, ანოესკა ტიმერმენსი.
ლექციის თემა: „როგორ ააწყო გლობალური ბიზნესი დისნეის ლიცენზირებული სათამაშოებით და დაუკავშირო სტარტაპი მეწარმეობას“ (How I set up my global business with Disney licensed toys and connect this to the lean-start-up approach to entrepreneurship)
მომხსენებლის შესახებ
ანოესკა ტიმერმენსმა 2000 წელს დააარსა კომპანია „Yani BV“, რათა ბაზარზე შემოეტანა სათამაშოები 0-36 თვის ასაკის ბავშვებისთვის. სანამ ამ მიზნის მიღწევას შეძლებდა, მან არსებული სათამაშოების დისტრიბუცია დაიწყო, მაგრამ მალევე მთელი დრო საკუთარი კოლექციის შექმნასა და დახვეწას დაუთმო, რის შედეგადაც მეტად ნაყოფიერი თანამშრომლობა დაიწყო უოლტ დისნეის კომპანიასთან და, მისივე ლიცენზიით, ჩვილ ბავშვთა სათამაშოების პირველი კოლექციაც (მეფე ლომი და ვინი პუჰი) გამოუშვა. დღესდღეობით ანოესკა ტომერმენსის კომერციული კომპანია სათამაშოებს, საბავშვო ოთახის დეკორაციებსა და აქსესუარებს 5 კონტინენტის 27 ქვეყანაში სთავაზობს მომხმარებელს. სწორედ გლობალურ მეწარმეობაში ფართო გამოცდილება გახდა მიზეზი მისი საგანმანათლებლო საქმიანობის წამოწყებისა ამსტერდამის გამოყენებითი მეცნიერებების უნივერსიტეტის (AUAS) საერთაშორისო ბიზნეს სკოლაში (AMSIB), სადაც ის პასუხისმგებელია ბიზნესის ადმინისტრირების საბაკალავრო პროგრამის ფარგლებში მეწარმეობის 4-წლიანი სპეციალიზაციის მიმართულების განვითარებასა და განხორციელებაზე, და, ასევე, ამსტერდამის მოდის ინსტიტუტში (AMFI), სადაც ის უზრუნველყოფს სამაგისტრო პროგრამის შექმნასა და განვითარებას.
ლექციის ენა: ინგლისური
დრო: 18 ნოემბერი, 17:00 საათი
ადგილმდებარეობა: G 106 აუდიტორია (გ. წერეთლის ქ. #1), ილიას სახელმწიფო უნივერსიტეტი
დასწრება თავისუფალია.
სწრაფი ბმულები

გლობალური მეწარმეობის კვირეული
მეიქათონი „შენი სტარტაპიდეა რეალობაში“
კრეათონი „სამაგიდო თამაშიდან ბიზნესამდე“
„კრეატიული აზროვნება“ – ტრენინგი გლობალური მეწარმეობის კვირეულის ფარგლებში
THE LESSONS FROM SILICON VALLEY – ტრენინგი გლობალური მეწარმეობის კვირეულის ფარგლებში

http://gew.iliauni.edu.ge/

ილიაუნის „ფორბსის“ კლუბში: ეფრემ (რემი) ურუმაშვილის საჯარო ლექცია
2016-11-18 18:00
18 ნოემბერს, 18:00 საათზე, ილიას სახელმწიფო უნივერსიტეტის E405 („ფორბსის“) აუდიტორიაში, გლობალური მეწარმეობის კვირეულის ფარგლებში, ილიას სახელმწიფო უნივერსიტეტისა და ForbesGeorgia–ს ურთიერთთანამშრომლობით, ბიზნესმენი და კომპანია BitFury-ს წარმომადგენელი საქართველოში, ეფრემ (რემი) ურუმაშვილი, წაიკითხავს საჯარო ლექციას: „ბიტკოინები და ბლოკჩეინ-ტექნოლოგია“.
მომხსენებლის შესახებ
ეფრემ (რემი) ურუმაშვილი განათლებით ფინანსისტი და პროფესიით საგადასახადო სამართლის ექსპერტია. იგი 2010 წლიდან კომპანიის – „ნოდია, ურუმაშვილები და პარტნიორები” – წამყვანი პარტნიორია საგადასახადო სამართლის მიმართულებით. ეფრემ ურუმაშვილი „Legal 500“-მა უკვე სამჯერ დაასახელა წამყვან ინდივიდად (Leading individual) იურიდიულ პრაქტიკაში. დღეს ბლოკჩეინის ერთ-ერთ წამყვან კომპანიას მსოფლიოში, BitFuty-ს, წარმოადგენს საქართველოში.
ეფრემ (რემი) ურუმაშვილის ბიოგრაფია ვრცლად იხილეთ თანდართულ დოკუმენტში.
დრო: 18 ნოემბერი, 18:00 საათი
ადგილმდებარეობა: E 405 („ფორბსის“) აუდიტორია (ქაქუცა ჩოლოყაშვილის გამზ. #3/5), ილიას სახელმწიფო უნივერსიტეტი
დასწრება თავისუფალია.
სწრაფი ბმულები

მეიქათონი „შენი სტარტაპიდეა რეალობაში“
კრეათონი „სამაგიდო თამაშიდან ბიზნესამდე“
„კრეატიული აზროვნება“ – თემო ბარათაშვილის ტრენინგი გლობალური მეწარმეობის კვირეულის ფარგლებში
ილიას სახელმწიფო უნივერსიტეტსა და FORBES-ს შორის ურთიერთთანამშრომლობის მემორანდუმი გაფორმდება
იდეიდან ბაზრამდე – დაივა პაკალნეს ვორკშოპი გლობალური მეწარმეობის კვირეულის ფარგლებში
„ქალი მეწარმეები: როგორ გავხდეთ ლიდერი?“- დაივა პაკალნეს საჯარო ლექცია გლობალური მეწარმეობის კვირეულის ფარგლებში
THE LESSONS FROM SILICON VALLEY – დავით ჩეჩელაშვილის ტრენინგი გლობალური მეწარმეობის კვირეულის ფარგლებში
„როგორ ააწყო გლობალური ბიზნესი დისნეის ლიცენზირებული სათამაშოებით?“ – ანოესკა ტიმერმენსის საჯარო ლექცია გლობალური მეწარმეობის კვირეულის ფარგლებში
ქართული კომპიუტერული და მობილური თამაშების გამოფენა

http://gew.iliauni.edu.ge/

2016 წელი

გიორგი მშვენიერაძის საჯარო ლექცია: რატომ გვჭირდება თანასწორობა
2016-11-18 19:00
18 ნოემბერს, პარასკევს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, ლიბერალიზმის სასწავლო ცენტრის ორგანიზებით, თბილისის თავისუფალი უნივერსიტეტის ადამიანის უფლებათა ეროვნული ინსტიტუტის აკადემიური თანადირექტორი, გიორგი მშვენიერაძე, წაიკითხავს საჯარო ლექციას: რატომ გვჭირდება თანასწორობა.
საზოგადოების ნაწილი ანტიდისკრიმინაციულ პოლიტიკას და თანასწორობის უფლებისთვის სამოქალაქო აქტივისტთა ბრძოლას „დასავლეთისგან თავსმოხვეულად“ აღიქვამს და ცდილობს, მას, როგორც უცხოსაა და არასასურველს, დაუპირისპირდეს. თუმცა, საზოგადოების იმავე ნაწილის წევრები – შეკითხვაზე, არიან თუ არა მზად, შეეგუონ უთანასწორო მოპყრობას, როგორც წესი, პასუხობს არა „არას“, არამედ „რატომს”. მნიშვნელოვანია, გავაცნობიეროთ, რომ თანასწორობის უფლება არ არის ადამიანების მიერ კეთილშობილების გამოვლინება, არამედ ის ჩვენი საჭიროებაა.
დრო: 18 ნოემბერი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

ქართული კომპიუტერული და მობილური თამაშების გამოფენა
2016-11-19 12:00
19 ნოემბერს, 12:00-დან 18:00 საათამდე, ილიას სახელმწიფო უნივერსიტეტის B201 აუდიტორიაში, ილიაუნის კომპიუტერული თამაშების ლაბორატორია (Gamelab Iliauni), გლობალური მეწარმეობის კვირეულის ფარგლებში, გამართავს ქართული კომპიუტერული და მობილური თამაშების გამოფენას.
გამოფენაზე წარმოდგენილი იქნება ქართული კომპანიები, რომლებიც ქმნიან სხვადასხვა სახის თამაშს. გამოფენის მთავარი მიზანია ქართული თამაშების პოპულარიზება და ცნობადობის გაზრდა, რათა მეტმა ადამიანმა შეიტყოს ამ ინდუსტრიის შესახებ.
დამთვალიერებელს შეეძლება, გაეცნოს საქართველოში ჩატარებული გეიმჯემების დროს შექმნილ საუკეთესო თამაშებს და იმ კომპანიებს, რომლებიც რეგულარულად მუშაობენ თამაშების შექმნაზე:

Storm Bringer Studio
Lemondo
Dora’s Lab

გამოფენაზე მოსულ სტუმრებს საშუალება ექნებათ, თამაშების ტესტირებით, მეტი შეიტყონ მათ შესახებ.
დრო: 19 ნოემბერი, 12:00-18:00 საათი
ადგილმდებარეობა: B201 აუდიტორია (ილია ჭავჭავაძის გამზირი #32), ილიას სახელმწიფო უნივერსიტეტი
დასწრება თავისუფალია.
სწრაფი ბმულები

გლობალური მეწარმეობის კვირეული
კრეათონი „სამაგიდო თამაშიდან ბიზნესამდე”
მეიქათონი „შენი სტარტაპ იდეა რეალობაში“

საჯარო ლექცია: მეწარმეობა, როგორც შემოქმედებითობა, რწმენა და მიზანსწრაფულობა
2016-11-20 16:00
20 ნოემბერს, 16:00 საათზე, ილიას სახელმწიფო უნივერსიტეტის G106 აუდიტორიაში, გლობალური მეწარმეობის კვირეულის ფარგლებში, ორგანიზაცია „კავკასიის გენეტიკის“ დამფუძნებელი და დირექტორი, თამარ ყაჭაშვილი, წაიკითხავს საჯარო ლექციას: მეწარმეობა როგორც შემოქმედებითობა, რწმენა და მიზანსწრაფულობა.
ლექციის თემატიკა:

რა არის ის ძირითადი უნარჩვევები, რაც საფუძველია მეწარმეული სულისკვეთების წარმატებული რეალიზებისთვის;
რამდენად მნიშვნელოვანია და რა როლი აქვს მეწარმეობაში შემოქმედებითობას, როგორც ადამიანის პოტენციალს, და რწმენასა და მიზანსწრაფულობას, როგორც ხვალინდელი დღის შექმნის უპირობო განმსაზღვლელს.

მომხსენებელი აუდიტორიას გაუზიარებს საკუთარ გამოცდილებას და იმ ძირითად „საკვანძო კომპეტენციალს“, რაც პირადად მისთვის „წარმატების გასაღებია“.
მომხსენებლის შესახებ:
თამარ ყაჭაშვილი ეკონომიკური გეოგრაფიის მაგისტრი, აგრარული უნივერსიტეტის დოქტორანტი, ერიქსონის საერთაშორისო უნივერსიტეტის სერტიფიცირებული ტრენერია აგრარულ სფეროში მუშაობის თხუთმეტწლიანი, ხოლო ბიზნესის მართვის სფეროში ათწლიანი გამოცდილებით; ასევე, კარიერული, პერსონალური და ბიზნესგანვითარების კონსულტანტი და ტრენერია პედაგოგიური მუშაობის რვაწლიანი გამოცდილებით. მის მიერ დაფუძნებულ კომპანიაში „კავკასიის გენეტიკა“ (ფუნქციონირებს 2006 წლიდან) გაერთიანებული არიან მეცხოველეობისა და რძის სექტორის ექსპერტები, სელექციონერები და ხელოვნური განაყოფიერების სპეციალისტები. ამ კომპანიის სახელს უკავშირდება მეცხოველეობის მიმართულებით საქართველოში თანამედროვე ტექნოლოგიების შემოტანა და დანერგვა.
2014 წელს თამარ ყაჭაშვილმა დააარსა აგროტურისტული კომპანია „FIDA Georgia“, რომლის საქმიანობის ძირითად მიმართულებებს წარმოადგენს აგროტურები, ასევე, ყველის და ღვინის ტურები ადგილობრივი თუ უცხოელი ტურისტებისთვის, შემეცნებითი ტურები მოსწავლეებისა და სტუდენტებისთვის მეცხოველეობასა და რძის წარმოებაში.
თამარ ყაჭაშვილი აქტიურადაა ჩართული საზოგადოებრივ საქმიანობაში. მან 2014 წელს, თანამოაზრეებთან ერთად, დააარსა ქალთა ბიზნესასოციაცია „ქალები მომავლისთვის“ (Woman for Tomorrow), რომლის მიზანია ქალთა აქტიური ჩართულობის ხელშეწყობა ქვეყნის ეკონომიკური და სოციალური განვითარების პროცესებში.
დრო: 20 ნოემბერი, 16:00 საათი
ადგილმდებარეობა: G106 აუდიტორია (გ. წერეთლის ქ. #1), ილიას სახელმწიფო უნივერსიტეტი
დასწრება თავისუფალია.
სწრაფი ბმულები

მეიქათონი „შენი სტარტაპიდეა რეალობაში“
კრეათონი „სამაგიდო თამაშიდან ბიზნესამდე“
„კრეატიული აზროვნება“ – თემო ბარათაშვილის ტრენინგი გლობალური მეწარმეობის კვირეულის ფარგლებში
ილიას სახელმწიფო უნივერსიტეტსა და FORBES-ს შორის ურთიერთთანამშრომლობის მემორანდუმი გაფორმდება
იდეიდან ბაზრამდე – დაივა პაკალნეს ვორკშოპი გლობალური მეწარმეობის კვირეულის ფარგლებში
„ქალი მეწარმეები: როგორ გავხდეთ ლიდერი?“- დაივა პაკალნეს საჯარო ლექცია გლობალური მეწარმეობის კვირეულის ფარგლებში
THE LESSONS FROM SILICON VALLEY – დავით ჩეჩელაშვილის ტრენინგი გლობალური მეწარმეობის კვირეულის ფარგლებში
„როგორ ააწყო გლობალური ბიზნესი დისნეის ლიცენზირებული სათამაშოებით?“ – ანოესკა ტიმერმენსის საჯარო ლექცია გლობალური მეწარმეობის კვირეულის ფარგლებში

http://gew.iliauni.edu.ge/

ჰეზერ უაითის ტრენინგი ფსიქოლოგებისა და სპეციალური პედაგოგებისათვის
2016-11-21 11:02
მიკროსაფინანსო ორგანიზაცია „კრედო“, სოციალური პასუხისმგებლობის ფარგლებში, ილიას სახელმწიფო უნივერსიტეტის ბავშვის განვითარების ინსტიტუტთან ერთად, მორიგ პროექტს ახორციელებს. 21-26 ნოემბერს, „კრედოს“ ფინანსური მხარდაჭერით, ინსტიტუტს სტუმრობს ჯეიმს მედისონის უნივერსიტეტის ფსიქოლოგიურ მეცნიერებათა მაგისტრი, ამერიკის ქცევის ანალიტიკოსთა საბჭოს მიერ სერტიფიცირებული, ქცევის ლიცენზირებული ანალიტიკოსი ჰეზერ უაითი, რომელიც ჩაატარებს ტრენინგს აუტიზმის და განვითარების სხვა დარღვევის მქონე ბავშვებთან ბაღისა და სკოლის გარემოში მომუშავე ფსიქოლოგებისა და სპეციალური პედაგოგებისათვის.
ტრენინგის თემები:

სასწავლო გარემოს მოწყობა ბავშვის საჭიროებების გათვალისწინებით;
ქცევის გამოყენებითი ანალიზის პრინციპების ბაღის და სკოლის გარემოში გამოყენება;
ქცევაზე მუშაობა ბაღის და სკოლის გარემოში.

დრო: 24-25 ნოემბერი, 14:00-19:00
ადგილმდებარეობა: B 201 აუდიტორია (ჭავჭავაძის გამზ. #32), ილიას სახელმწიფო უნივერსიტეტის ბავშვის განვითარების ინსტიტუტი
ტრენინგზე დასწრებისთვის, გთხოვთ, შეავსოთ სარეგისტრაციო ფორმა.

საქართველოს სტუდენტური ჩემპიონატი კალათბურთში: ილიაუნი vs შავი ზღვის უნივერსიტეტი
2016-11-21 13:30
21 ნოემბერს, ილიას სახელმწიფო უნივერსიტეტის საკალათბურთო ნაკრები საქართველოს სტუდენტური ჩემპიონატის ჯგუფური ეტაპის მეორე მატჩს გამართავს. პირველ შეხვედრაში საქართველოს უნივერსიტეტთან დიდი ანგარიშით გამარჯვების (96:43) შემდეგ, ილიაუნის გუნდი შავი ზღვის საერთაშორისო უნივერსიტეტს დაუპირისპირდება.
ჩემპიონატს საქართველოს სპორტისა და ახალგაზრდობის სამინისტროსა და საქართველოს კალათბურთის ეროვნული ფედერაციის მხარდაჭერით ატარებს საქართველოს საუნივერსიტეტო სპორტის ფედერაცია. აღნიშნულ ტურნირში მონაწილეობს 20 უმაღლესი სასწავლებლის, მათ შორის, ილიას სახელმწიფო უნივერსიტეტის საკალათბურთო ნაკრებიც.
დრო: 21 ნოემბერი, 13:30 საათი
ადგილმდებარეობა: ვერის ბაღის საკალათბურთო კომპლექსი

ევროპის კოლეჯის სრული სამაგისტრო სტიპენდიები
2016-11-21 16:00
21 ნოემბერს, 16:00 საათზე, ილიას სახელმწიფო უნივერსიტეტის A101 აუდიტორიაში ევროპის კოლეჯის წარმომადგენლები ჩაატარებენ საინფორმაციო შეხვედრას ილიას სახელმწიფო უნივერსიტეტის სტუდენტებისთვის.
ევროპის კოლეჯი სტუდენტებსა და კურსდამთავრებულებს სთავაზობს სტიპენდიებს ევროპისმცოდნეობის ერთწლიან სრულ სამაგისტრო პროგრამებზე ბრიუგესა (ბელგია) და ვარშავაში (პოლონეთი).
შემოთავაზებული სამაგისტრო პროგრამები:
ვარშავის კამპუსი:
ევროპისმცოდნეობის ინტერდისციპლინარული პროგრამა
ბრიუგეს კამპუსი:
ევროკავშირის საერთაშორისო ურთიერთობები და დიპლომატია
ევროპული პოლიტიკური და ადმინისტრაციული სწავლება
ევროკავშირის ეკონომიკა
ევროკავშირის სამართალი
სტიპენდია მოიცავს:
სრულ კურსს. სტუდენტურ საცხოვრებელს, კვებას, ორმხრივ მგზავრობას, ყოველთვიურ სტიპენდიას.
აპლიკაციისთვის საჭირო ინფორმაციის და დოკუმენტების ჩამონათვალი:

აკადემიური გამოცდილება/აქტივობები;
პროფესიული გამოცდილება: დამსაქმებელი, დასაქმების ტიპი, ხანგრძლივობა;
ენების ცოდნის დამადასტურებელი დოკუმენტი (ინგლისური – B2, ფრანგული – A2/B1);
სამოტივაციო წერილი (მაქს. 600 სიტყვა);
2 რეკომენდატორის (უნივერსიტეტის პროფესორი) სახელი და ელექტრონული ფოსტის მისამართი;
CV Europass-ის ფორმატში;
დიპლომ(ებ)ის ასლი – ორიგინალის ენაზე და თარგმანი ინგლისურ ან ფრანგულ ენაზე (თუ ჯერ არ ფლობთ ხარისხს, მოპოვებისთანავე უნდა გაგზავნოთ ელფოსტით);
ნიშნების ამონაწერის ასლი – ორიგინალის ენაზე და თარგმანი ინგლისურ ან ფრანგულ ენაზე;
პასპორტის ან პირადობის მოწმობის ასლი;
საპასპორტე ფოტოსურათი.

განაცხადის გაკეთება:

აკადემიურ და ენის მოთხოვნებს გაეცანით ევროპის კოლეჯის ვებგვერდზე: https://www.coleurope.eu/
განაცხადი ელექტრონულად: https://admissions.coleurope.eu/login;
განაცხადების მიღების ბოლო ვადაა 2017 წლის 18 იანვარი.
შერჩევის პროცესი მოიცავს ორ ეტაპს: განაცხადების გადარჩევასა და გასაუბრებას.

პროფესორ ქრისტიან ჯორდანოს საჯარო ლექცია
2016-11-21 18:30
21 ნოემბერს, 18:30 საათზე, ილიას სახელმწიფო უნივერსიტეტის წიგნის სახლში „ლიგამუსი“ საჯარო ლექციას წაიკითხავს შვეიცარიელი ანთროპოლოგი და სოციოლოგი, პროფესორი ქრისტიან ჯორდანო.
ლექციის თემაა: Europe: Cores, Peripheries and Postcolonial Relations.
ლექციის დასრულების შემდეგ, პროფესორს მიენიჭება ილიას სახელმწიფო უნივერსიტეტის საპატიო დოქტორის წოდება.
მომხსენებლის შესახებ
ქრისტიან ჯორდანო (Christian Giordano) შვეიცარიელი ანთროპოლოგი და სოციოლოგი, ფრიბურგის უნივერსიტეტის სრული პროფესორი და სოციალური ანთროპოლოგიის ინსტიტუტის დირექტორია. 2002 წლიდან იგი აღმოსავლეთი და ცენტრალური ევროპის ინტერფაკულტეტური ინსტიტუტის პრეზიდენტის თანამდებობას იკავებს. მის მრავალრიცხოვან ნაშრომებს შორისაა: „მსოფლიო ხედვა, პოლიტიკური ქცევა და ეკონომიკა პოსტკომუნისტური ტრანზიციის პროცესში (I-II) (1993 წ.), „ანთროპოლოგია და ეთიკა“ (1994 წ.), „პოლიტიკის ანთროპოლოგია შინ I-II“ (1999 წ.), „ინტერეთნიკური ურთიერთობები და პოლიტიკის მულტიკულტურალიზმი სამხრეთ-აღმოსავლეთ ევროპასა და სამხრეთ-აღმოსავლეთ აზიას შორის“ (2005 წ.) და სხვ.
ლექციის ენა: ინგლისური
დრო: 21 ნოემბერი, 18:30 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

პროფესორ დავით აფრასიძის საჯარო ლექცია: „ევროპეიზაცია, გეოპოლიტიკა და საჯარო პოლიტიკა. სომხეთისა და საქართველოს მაგალითი“
2016-11-21 19:00
ილიას სახელმწიფო უნივერსიტეტის საჯარო პოლიტიკის კვლევისა და ტრენინგების ცენტრი იწყებს ლექციათა სერიას: „ევროპეიზაციის გავლენა საჯარო პოლიტიკის ცვლილებაზე საქართველოში“. სალექციო კურსის ფარგლებში, მსმენელები გაიღრმავებენ ცოდნას იმის შესახებ, თუ რა გავლენა მოახდინა ევროპეიზაციის პროცესმა საჯარო პოლიტიკის სხვადასხვა მიმართულებაზე საქართველოში: მაკროეკონომიკაზე, მეწარმეობაზე, ჯანდაცვაზე, განათლებაზე, სამართალზე, თავდაცვასა და საგარეო პოლიტიკაზე.
21 ნოემბერს, 19:00 საათზე, ილიას სახელმწიფო უნივერსიტეტის G106 აუდიტორიაში, ლექციათა სერიის ფარგლებში, პირველ შეხვედრას გამართავს ილიას სახელმწიფო უნივერსიტეტის სრული პროფესორი, დავით აფრასიძე.
ლექციის თემაა: „ევროპეიზაცია, გეოპოლიტიკა და საჯარო პოლიტიკა. სომხეთისა და საქართველოს მაგალითი“.
მომხსენებელი წარმოადგენს შედარებით ანალიზს, თუ სამხრეთ კავკასიის ორ ქვეყანაში -საქართველოსა და სომხეთში მიმდინარე საჯარო პოლიტიკურ ცვლილებებზე რა გავლენა იქონია ევროპეიზაციის პროცესმა; ასევე, იგი შეეხება რუსეთსა და ევროკავშირს შორის არსებულ გეოპოლიტიკურ კონკურენციას და მის შედეგებს ევროკავშირის პოლიტიკაზე.
ლექციის დასასრულს გაიმართება დისკუსია, რომელზეც განხილული იქნება, თუ რა კავშირი შეიძლება იყოს, ერთი მხრივ, ევროპასთან დაახლოებასა და გეოპოლიტიკას, ხოლო, მეორე მხრივ, საჯარო პოლიტიკას შორის.
დრო: 21 ნოემბერი, 19:00 საათი
ადგილმდებარეობა: G106 აუდიტორია (გ. წერეთლის ქ. #1), ილიას სახელმწიფო უნივერსიტეტი
დასწრება თავისუფალია.

ხელთათმანი, რომელიც პაციენტს ინსულტის შემდეგ რეაბილიტაციის პროცესში დაეხმარება - ილიაუნის მეიქათონის გამარჯვებული სტარტაპიდეა
2016-11-22 14:47
14-20 ნოემბერს, ილიას სახელმწიფო უნივერსიტეტმა და ილიაუნის სამრეწველო ინოვაციების ლაბორატორიამ (FabLab Iliauni), გლობალური მეწარმეობის კვირეულის ფარგლებში, ჩაატარეს მეიქათონი – „შენი სტარტაპიდეა რეალობაში“.
პროექტში მონაწილე გუნდები ერთმანეთს ინოვაციური და უნიკალური იდეების შეზღუდულ დროში შექმნაში შეეჯიბრნენ, შემდეგ კი, ილიაუნის ფაბლაბში არსებული თანამედროვე ტექნოლოგიების გამოყენებითა და მაღალი კვალიფიკაციის მქონე როგორც ქართველი, ისე უცხოელი ექსპერტების მენტორობით, იდეის პირველადი პროტოტიპები შექმნეს.
მეიქათონის ფარგლებში, შეიქმნა 19 საინტერესო პროექტი, რომელთაც ეტაპობრივად გაგაცნობთ.
ჟიურის გადაწყვეტილებით, კონკურსის გამარჯვებული პროექტი გახდა ხელთათმანი, რომელიც პაციენტს ინსულტის შემდეგ რეაბილიტაციაში ეხმარება.
პროექტის ავტორები არიან გიორგი ცხოვრებაძე (თავისუფალი უნივერსიტეტის კომპიუტერული მეცნიერებებისა და მათემატიკის სკოლის (MACs) სტუდენტი) და დიმიტრი ცხოვრებაძე (მასაჩუსეტსის ტექნოლოგიების ინსტიტუტის (MIT) ელექტროინჟინერიისა და კომპიუტერული მეცნიერებების ფაკულტეტის სტუდენტი).
მეიქათონში გამარჯვებული გუნდისთვის კომპანიამ „ბილაინი“ დააწესა პრიზი. გამარჯვებული გუნდის წევრები 2017 წლის თებერვალში გაემგზავრებიან ბარსელონაში (ესპანეთი), მობილური ტექნოლოგიების მსოფლიო კონგრესზე. აღნიშნული ღონისძიება „ბილაინის“ მობილური აპლიკაციების კონკურსის – Eurasian Mobile Challenge – საბოლოო ეტაპია.
კომპანია „ბილაინი“ სრულად დაფარავს გამარჯვებული გუნდის წევრების ცხოვრების, მგზავრობისა და კონგრესში მონაწილეობის ხარჯებს. ასევე, გამარჯვებულ გუნდებს მიეცემათ საშუალება, გაიარონ აქსელერაციის პროცესი და დახვეწონ პროდუქტი ილიაუნის ფაბლაბის დახმარებით.
პროექტის შესახებ:
წელიწადში საშუალოდ 15 მილიონ ადამიანს ემართება ინსულტი. ინსულტის შემდეგ პაციენტი, როგორც წესი, კარგავს კიდურების მოძრაობის უნარს. რეაბილიტაციის მიზანია, ახლიდან გამოიმუშავოს ხელის/ ფეხის მოძრაობის უნარი, რომელიც ქვეითდება ინსულტის დროს. მოძრაობის უნარის დაბრუნებას სჭირდება, სულ მცირე, 3-4 თვე და მკურნალობის პროცესი საკმაოდ დიდ თანხებთან არის დაკავშირებული (აჭარბებს 10 000 აშშ დოლარს). გიორგი და დიმიტრი ცხოვრებაძეებმა, მეიქათონის ფარგლებში, შექმნეს ხელთათმანი, რომელიც პაციენტს ინსულტის შემდეგ რეაბილიტაციის პროცესში დაეხმარება და რომლის თვითღირებულებაც 150 დოლარს არ გადააჭარბებს.
გიორგი ცხოვრებაძე, ილიაუნის მეიქათონის მონაწილე: „მკურნალობის ერთ-ერთი მეთოდია Mirror Box, რომლის მიზანია ილუზიით ტვინის „მოტყუება“. პაციენტს დაზიანებული ხელი მოთავსებული აქვს ყუთში და მას ვერ ხედავს, ხოლო ყუთს გვერდზე აქვს სარკე. პაციენტმა უნდა აიღოს მონეტები და ჩაყაროს ყუთში ჯანსაღი ხელით, ოღონდ ამ დავალების შესრულებისას ხელს უნდა უყუროს სარკეში. ეს მეთოდი ხშირად გამოიყენება რეაბილიტაციისას და კვლევის შედეგები აჩვენებს, რომ აუმჯობესებს მოძრაობის უნარს.
ჩვენი ხელთათმანი პაციენტს რეაბილიტაციის პროცესში დაეხმარება შემდეგი პრინციპით – პაციენტი იკეთებს ხელთათმანს დაზიანებულ ხელზე, ხოლო მეორე ხელით სიმულაციაში ასრულებს სახალისო დავალებებს, იხილეთ სიმულაციის gif.
სენსორი აღიქვამს ხელის მოძრაობას და იმავე მოძრაობას ამეორებინებს ხელთათმანს. შედეგად, პაციენტი ამოძრავებს ორივე ხელს ერთნაირად, ხოლო ტვინი იწყებს კავშირების აღდგენას და უმჯობესდება მოძრაობის უნარი.
ხელთათმანით მკურნალობის პროცესი სამ ეტაპს მოიცავს. მათგან ბოლო ორ ეტაპზე შესაძლებელია ვირტუალური რეალობის გამოყენება, რომელსაც დიდი გავლენა აქვს ადამიანის ფსიქოლოგიაზე. მკურნალობის იმ ეტაპზე, როდესაც პაციენტის მდგომარეობა გაუმჯობესებულია, ხელთათმანი აღიქვამს პაციენტის მიერ გამოყენებულ ძალას (ანუ რამდენად ხრის პაციენტი ხელს) და ეხმარება მას ხელის მოხრაში, ანუ ხელთათმანი აადვილებს ხელის მოხრას და ნებისმიერი მოძრაობის შესრულებას.
ხელის მოძრაობის უნარი დროთა განმავლობაში უმჯობესდება და პაციენტი თანდათან მთლიანად გადადის თავისი ძალის გამოყენებაზე. ვირტუალური რეალობით ტვინის „მოტყუება“ აჩქარებს რეაბილიტაციის პროცესს და უფრო ეფექტურს ხდის მას“.
პროექტის ავტორების თქმით, მოწყობილობის დამზადების თვითღირებულება 150 დოლარს არ აღემატება. მომავალში ავტორები ფეხისთვისაც შექმნიან მსგავს მოწყობილობას.

„ვაზი კლდოვანი მთის ფერდობებზე“- ერმანო ოლმის დოკუმენტური ფილმის ჩვენება
2016-11-22 16:30
22 ნოემბერს, 16:30 საათზე, ილიას უნივერსიტეტის იტალიური კულტურის ცენტრში (აუდიტორია S501) მოეწყობა იტალიელი რეჟისორის, ერმანო ოლმის, დოკუმენტური ფილმის – „ვაზი კლდოვანი მთის ფერდობებზე“ – ჩვენება. ერმანო ოლმი ოქროს პალმის რტოსა (კანის კინოფესტივალი, 1978) და ოქროს ლომის (ვენეციის კინოფესტივალი, 1988) მფლობელი რეჟისორია.
დრო: 22 ნოემბერი, 16:30 საათი
ადგილმდებარეობა: აუდიტორია S501 (გ. წერეთლის ქ. #3), ილიას სახელმწიფო უნივერსიტეტის იტალიური კულტურის ცენტრი
დასწრება თავისუფალია.

საინფორმაციო შეხვედრა ERASMUS+ გაცვლითი პროგრამის ფარგლებში
2016-11-22 16:30
22 ნოემბერს, 16:30 საათზე, ილიას სახელმწიფო უნივერსიტეტის A 101 აუდიტორიაში გაიმართება საინფორმაციო შეხვედრა Erasmus+ გაცვლითი პროგრამის ფარგლებში ილიას სახელმწიფო უნივერსიტეტის სტუდენტებისთვის არსებული შესაძლებლობების შესახებ.
მიმდინარე კონკურსების შესახებ დეტალური ინფორმაციისთვის იხილეთ შემდეგი ბმულები:

2016/17 წლის გაზაფხულის სემესტრში დაგეგმილი მობილობები სტუდენტებისთვის
2017/18 წლის შემოდგომის სემესტრში დაგეგმილი მობილობები სტუდენტებისთვის

შეხვედრას ასევე დაესწრება საქსიონის უნივერსიტეტის (ნიდერლანდები) წარმომადგენელი, რომელიც ისაუბრებს კონკრეტულად საქსიონის უნივერსიტეტთან თანამშრომლობის ფარგლებში დაფინანსებული მობილობების შესახებ.
საკონტაქტო ინფორმაცია:
საგარეო ურთიერთობების სამსახური
➳ ჩოლოყაშვილის 3/5, ოთახი E208
☏ 995 322 220009-367
✉ erasmusplus@iliauni.edu.ge

შიდასაუნივერსიტეტო ჩემპიონატი მაგიდის ჩოგბურთში
2016-11-22 17:29
მიმდინარე წლის 17 დეკემბერს, ილიას სახელმწიფო უნივერსიტეტის სტუდენტურ საქმეთა დეპარტამენტი ატარებს შიდასაუნივერსიტეტო ჩემპიონატს მაგიდის ჩოგბურთში (ვაჟები, გოგონები).
ჩემპიონატი ჩატარდება ილიას ბაღში არსებულ მაგიდის ჩოგბურთის კლუბში. კენჭისყრა გაიმართება 17 დეკემბერს, შეჯიბრის დაწყებამდე 1 საათით ადრე.
პირველ, მეორე და მესამე ადგილზე გასულ სტუდენტებს საშუალება მიეცემათ, ილიას სახელმწიფო უნივერსიტეტის სახელით, მონაწილეობა მიიღონ საქართველოს სტუდენტურ უნივერსიადაზე.
დაინტერესების შემთხვევაში, გთხოვთ შეავსოთ ელექტრონული სარეგისტრაციო ფორმა 14 დეკემბრამდე.

ილიაუნის „ფორბსის“ კლუბში: ზაქარია ზალიკაშვილის საჯარო ლექცია
2016-11-22 19:00
22 ნოემბერს, 19:00 საათზე, ილიას სახელმწიფო უნივერსიტეტის E405 („ფორბსის“) აუდიტორიაში, ილიას სახელმწიფო უნივერსიტეტისა და ForbesGeorgia–ს ურთიერთთანამშრომლობის ფარგლებში, კომუნიკაციების და ბრენდინგის სპეციალისტი, მედიაპროდიუსერი, ზაქარია ზალიკაშვილი, წაიკითხავს საჯარო ლექციას.
მომხსენებლის შესახებ
თბილისის ბიზნესის ინსტიტუტის დასრულების შემდეგ ზაქარია ზალიკაშვილი აშშ-ში გაემგზავრა და დაამთავრა სამხრეთ კალიფორნიის (აშშ) უნივერსიტეტის კინო- და ტელეხელოვნების ფაკულტეტი, სპეციალობით – კინორეჟისურა. პროფესიული გამოცდილება მიიღო საქართველოს სხვადასხვა კომპანიის მარკეტინგის განყოფილებაში წამყვანი სპეციალისტის და დეპარტამენტის ხელმძღვანელის პოზიციებზე. 2000 წლამდე მუშაობდა GORBI-ის სოციოლოგიური და მარკეტინგული კვლევების პროექტებზე (თამბაქოს, გამამხნევებელი სასმელების, ტელეკომუნიკაციის და სხვა ტრანსნაციონალურ კომპანიებთან. მსოფლიო ბანკთან); ამავე პერიოდში, ჯონ ჰოპკინსის უნივერსიტეტთან და სხვა საერთაშორისო ფონდებთან ერთად, აწარმოებდა სხვადასხვა ტიპის სოციალური კამპანიებს.
ზაქარია ზალიკაშვილი სხვადასხვა დროს ხელმძღვანელობდა სარეკლამო სააგენტოს „აუდიენცია“, რადიოს „მწვანე ტალღა“ და კომპანია „ჯეოსელის“ მარკეტინგულ კომუნიკაციებს. მან 2005 წელს დააფუძნა მარკეტინგული კონსულტაციების კომპანია „სტრომბოლი“, ხოლო 2006 წელს – კომპანია „კომუნიკატორი“. 2014 წლიდან ხელმძღვანელობს საზოგადოებასთან ურთიერთობების დეპარტამენტს ქართულ ამერიკულ ინდუსტრიულ ჯგუფში “ჯორჯიან ემერიქან ელოიზ”.
დრო: 22 ნოემბერი, 19:00 საათი
ადგილმდებარეობა: E405 („ფორბსის“) აუდიტორია (ჩოლოყაშვილის გამზ. #3/5), ილიას სახელმწიფო უნივერსიტეტი
დასწრება თავისუფალია.
2016 წელი

ჰეზერ უაითის ტრენინგი აუტიზმის მქონე ბავშვების მშობლებისთვის
2016-11-23 14:00
მიკროსაფინანსო ორგანიზაცია „კრედო“, სოციალური პასუხისმგებლობის ფარგლებში, ილიას სახელმწიფო უნივერსიტეტის ბავშვის განვითარების ინსტიტუტთან ერთად, მორიგ პროექტს ახორციელებს. 21-26 ნოემბერს, „კრედოს“ ფინანსური მხარდაჭერით, ინსტიტუტს სტუმრობს ჯეიმს მედისონის უნივერსიტეტის ფსიქოლოგიურ მეცნიერებათა მაგისტრი, ამერიკის ქცევის ანალიტიკოსთა საბჭოს მიერ სერტიფიცირებული, ქცევის ლიცენზირებული ანალიტიკოსი ჰეზერ უაითი, რომელიც ჩაატარებს ტრენინგს აუტიზმის მქონე ბავშვების მშობლებისთვის.
ტრენინგის თემები:

აუტიზმის მიმოხილვა;
ქცევის გამოყენებითი ანალიზის გამოყენება აუტიზმთან მიმართებაში;
პრობლემური ქცევების შემცირება სახლის გარემოში.

დრო: 23 ნოემბერი, 14:00-19:00 საათი
ადგილმდებარეობა: B 201 აუდიტორია (ჭავჭავაძის გამზ. #32), ილიას სახელმწიფო უნივერსიტეტის ბავშვის განვითარების ინსტიტუტი
ტრენინგზე დასწრებისთვის, გთხოვთ, შეავსოთ სარეგისტრაციო ფორმა.
